«15» սեպտեմբերի 2023թ. ք. Երևան

**ՈՐՈՇՈՒՄ N 455-2023/14-Կ**

**ՎԱՐՉԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ**

Հայաստանի Հանրապետության պետական եկամուտների կոմիտեի նախագահի տեղակալ Կարեն Թամազյանս քննարկելով «ՕԴՐԱ» ՍՊ ընկերության /ՀՎՀՀ` 09422697/ տնօրեն Վարդգես Խրիմյանի վերաբերյալ վարչական վարույթի նյութերը

**ՊԱՐԶԵՑԻ**

ՀՀ պետական եկամուտների կոմիտեի իրավաբանական վարչությունում, ղեկավարվելով ՀՀ հարկային օրենսգրքի 431-րդ հոդվածի 12-րդ մասով, Վարչական իրավախախտումների վերաբերյալ ՀՀ օրենսգրքի 254-րդ 255-րդ և 182․6-րդ հոդվածներով, հարկ վճարողի գույքի վրա արգելանք դնող պաշտոնատար անձի՝ իր իրավասությունների սահմաններում գործողությունների կատարմանը խոչընդոտելու հատկանիշներով «ՕԴՐԱ» ՍՊ ընկերության /ՀՎՀՀ` 09422697, պետ․ գրանցման համար՝ 222.110.33126, հասցե՝ Սյունիք, Կապան, Հ. Ավետիսյան փող., 4 շենք, 3 բն., էլ․ հասցե՝ Odra2000@mail.ru/ տնօրեն Վարդգես Խրիմյանի /ՀԾՀ՝ 2607830796, անձն․՝ AL0357572, տրված՝ 27.07.2023թ-ին, 011-ի կողմից, հասցե՝ ք․ Երևան, Մալաթիա-Սեբաստիա թաղամաս, Անդրանիկի փ․, 22 շենք, 53 բն․/ վերաբերյալ հարուցվել է վարչական իրավախախտման վարույթ։ Մասնավորապես՝ Վարդգես Խրիմյանը չի կատարել հարկ վճարողի գույքի վրա արգելանք դնող պաշտոնատար անձի կողմից 04.07.2023թ-ին կազմված և էլեկտրոնային փոստի «Odra2000@mail.ru» հանձնված միջոցով միջոցով 27.07.2023թ-ին հանձնված գրությամբ առաջադրված պահանջները։ Այն է՝ Վարդգես Խրիմյանը գրությամբ նշված ժամկետում չի ներկայացրել հարկ վճարողի դրամարկղում առկա կանխիկ դրամական միջոցների և այլ գույքի գույքագրման, ինչպես նաև մուտքագրված և ելքագրված դրամական միջոցների շարժի ուսումնասիրության նպատակով տեղեկություններ, այդ թվում՝ դրամարկղային գիրքը:

Միաժամանակ նշված գրությամբ տեղեկացվել է Օրենսգրքի 431-րդ հոդվածի 12-րդ մասով սահմանված՝ հարկ վճարողի գույքի վրա արգելանք դնող պաշտոնատար անձի՝ իր իրավասությունների սահմաններում գործողությունների կատարմանը խոչընդոտելու դեպքում Վարչական իրավախախտումների վերաբերյալ ՀՀ օրենսգրքով սահմանված կարգով խոչընդոտման փաստի արձանագրման վերաբերյալ։

Համաձայն «Հարկատու 3» ԷԿՀ-ի տվյալների՝ «ՕԴՐԱ» ՍՊ ընկերությունը /ՀՎՀՀ` 09422697/ 14.09.2011թ-ին ստացել է թիվ 1321 դրամարկղային գիրքը։

Արդյունքում՝ Վարդգես Խրիմյանի կողմից թույլ է տրվել արարք, որը համապատասխանում է Վարչական իրավախախտումների վերաբերյալ ՀՀ օրենսգրքի 182․6-րդ հոդվածի հատկանիշներին:

Նշված դեպքի առթիվ հարուցված վարչական վարույթի շրջանակներում վարչական իրավախախտման վերաբերյալ արձանագրության կազմմանը և նյութերի նախապատրաստմանը մասնակցելու նպատակով՝ Վարդգես Խրիմյանին փոստային ծառայության միջոցով 30․08.2023թ-ին և 07․09․2023թ-ին պատշաճ ծանուցումներ են ուղարկվել, որոնք փոստային ծառայությունից հետ են վերադարձվել 05.09.2023թ-ին և 13․09․2023թ-ին, սակայն 15․09.2023 թվականի դրությամբ ծանուցագիրը ստանալու փաստը հավաստող ապացույց առկա չէ, այսինքն վարչական վարույթի ընթացիկ փուլում պարզվել է, որ առկա են բավարար հիմքեր «28» օգոստոսի 2023 թվականին հարուցված վարչական վարույթը կասեցնելու համար:

Հիմք ընդունելով այն հանգամանքը, որ անհնարին է տվյալ վարույթի արդյունքում ակնկալվող վարչական ակտի ընդունումը մինչև այդ ակտի հասցեատիրոջն ի հայտ բերելը և ղեկավարվելով «Վարչարարության հիմունքների և վարչական վարույթի մասին» ՀՀ օրենքի 49-րդ հոդվածի 1 մասի «գ» կետով.

**ՈՐՈՇԵՑԻ**

Վարդգես Խրիմյանի նկատմամբ հարուցված վարչական վարույթը կասեցնել մինչև կասեցման համար հիմք հանդիսացող հանգամանքի վերանալը:



ԿԱՐԵՆ ԹԱՄԱԶՅԱՆ